බස්නාහිර හා දකුණු පළාත් සභා මැතිවරණයේ මන්ත්‍රීධුර 155ක් සඳහා පිළිගත් දේශපාලන පක්ෂ 81ක් ස්වාධීන කණ්ඩායම් 42ක් යටතේ අපේක්ෂකයන් 3794 දෙනකු තරග කිරීමට සුදුසුකම් ලබා තිබේ.මාර්තු මස 29දා පැවැත්වෙන මැතිවරණයෙන් ජයග්‍රහණය කරන පක්ෂයට පළාත් දෙකෙන් මන්ත්‍රීධුර දෙක බැගින් හිමි වීමට නියමිතයි.ඊ‍ෙය් (6) දහවල් 12ට නිමා වූ නාමයෝජනා භාර ගැනීමේ කාල සීමාවේ පිළිගත් දේශපාලන පක්ෂ හා ස්වාධීන කණ්ඩායම් පළාත් දෙක සඳහා නාමයෝජනා භාර දී තිබූ අතර ඉන් නාමයෝජනා 6ක් දිස්ත්‍රික් තේරීම්භාර නිලධාරීන් විසින් ප්‍රතික්ෂේප කර ඇත.කොළඹ දිස්ත්‍රික්කය සඳහා නාමයෝජනා ඉදිරිපත් කළ ස්වාධීන කණ්ඩායම් හතරක් හා කළුතර දිස්ත්‍රික්කය වෙනුවෙන් නාමයෝජනා භාර දුන් ස්වාධීන කණ්ඩායමක හා අකිල ඉලංගෙයි මහජන කොන්ග්‍රසයේ නාමයෝජනා ප්‍රතික්ෂේප විය.වැඩිම නාමයෝජනා සංඛ්‍යාවක් ලැබී ඇත්තේ බස්නාහිර පළාතේ කොළඹ දිස්ත්‍රික්කයේ වන අතර පක්ෂ හා ස්වාධීන කණ්ඩායම් 33ක් නාමයෝජනා භාර දී තිබේ.